双调・蟾宫曲叹世
作者：薛昂夫
朝代：元

paragraphs: 鸡羊鹅鸭休争，偶尔相逢，堪炙堪烹。
天地中间，生老病死，物理常情。
有一日符到奉行，只图个月朗风清。
笑杀刘伶，荷插埋尸，犹未忘形。
人生尔尔堪怜，富贵何时，又待问舍求田？想昨日秦宫，今朝汉阙，呀，可早晋地唐天！能几许长安少年，急回头两鬓皤然。
谩说求仙，百计千方，都不似樽前。
雪天仙碧玉琼瑶，点点杨花，片片鹅毛。
访戴归来，寻梅懒去，独钓无聊。
一个饮羊羔红炉暖阁，一个冻骑驴野店溪桥。
你自评跋，那个清高，那个粗豪？题烂柯石桥甚神仙久占岩桥，一局楸枰，满耳松涛。
引得樵夫，旁观不觉，晋换了唐朝。
斧柄儿虽云料却，裤腰儿难保坚牢。
王母蟠桃，三千岁开化，总是虚谣。
懒朝元石上围棋，问仙子何争？樵叟忘归。
洞锁青霞，斧柯已烂，局势犹迷。
恰滚滚桑田浪起，又飘飘沧海尘飞。
恰待持杯，酒未沾唇，日又平西。
快阁怀古舣扁舟快阁盘桓，看一道澄江，落木千山。
自山谷留题，坡仙阁笔，我试凭阑。
问今古诗人往还，比盟鸥几个能闲？天地中间，物我无干，只除是美酒佳人，意颇相关。
知音问芳筵歌者何人？便折简相招，恣意开樽。
细切清风，薄批明月，何必云云。
是久厌黄齑菜根，要听他白雪阳春。
翠袖殷勤，雪霁梅开，正好论文。